b'\n_START_ARTICLE_\nMarija Kosec\n_START_SECTION_\n\xc5\xbdivljenje in delo\n_START_PARAGRAPH_\nMarija Kosec je leta 1970 diplomirala, leta 1975 magistrirala in 1982 doktorirala na Fakulteta za naravoslovje in tehnologijo Univerze v Ljubljani. Bila je med prvimi, ki je v Sloveniji za\xc4\x8dela z raziskavami tankih plasti iz raztopin ter prva, ki se je za\xc4\x8dela ukvarjati s povr\xc5\xa1insko kemijo kerami\xc4\x8dnih prahov. Njena zasluga je, da so ta podro\xc4\x8dja ne le v Sloveniji, temve\xc4\x8d v svetovnem merilu dobila te\xc5\xbeo, ki jim pripada._NEWLINE_Bila je izredna profesorica za materiale na Naravoslovnotehni\xc5\xa1ki fakulteti Univerze v Ljubljani in na Mednarodni podiplomski \xc5\xa1oli Jo\xc5\xbeefa Stefana. Med drugim je bila gostujo\xc4\x8da profesorica na \xc3\x89cole Polytechnique F\xc3\xa9d\xc3\xa9rale de Lausanne, gostujo\xc4\x8da profesorica na univerzi Shizuoka, Hamamatsu, vodja centra odli\xc4\x8dnosti Materiali za elektroniko naslednje generacije ter drugih prihajajo\xc4\x8dih tehnologij, od leta 2009 je vodila tudi center odli\xc4\x8dnosti NAMASTE: napredni materiali s tehnologijami prihodnosti._NEWLINE_Marija Kosec je prejela leta 2003 priznanje Ambasadorka znanosti Republike Slovenije, leta 2006 Zoisovo nagrado za vrhunske dose\xc5\xbeke na podro\xc4\x8dju kerami\xc4\x8dnih materialov in leta 2009 Puhovo priznanje za razvojne dose\xc5\xbeke ter je ena redkih Evropejk, ki je prejela ugledno nagrado Ferroelectrics Recognition Award 2010, IEEE Ultrasonics, Ferroelectrics, and Frequency Control Society za izjemen prispevek k znanosti in tehnologiji priprave feroelektri\xc4\x8dnih prahov, volumenske keramike ter tankih in debelih plasti.'